61. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Αριθ.Φ.010.1/632/53561 της 15/24  Μαΐου 1978 (ΦΕΚ Β' 488) Περί καθορισμού του τύπου των απολυτηρίων και των λοιπών τίτλων στα Σχολεία Εκκλ/κής Εκπ/σεως. Σύμφωνα με : 1)Τις διατάξεις του άρθρ. 5 του Νόμ. 476/76 "περί Εκκλησιαστικής Εκπ/σεως". 2)Τις διατάξεις του άρθρ. 15 του Π.Δ. 1025/77 "περί μετατροπής του τύπου Σχολείων Εκκ/κής Εκπ/σεως οργανώσεως αυτών και συμπληρώσεως των διατάξεων του Π.Δ. 292/77". 3)Την πράξη με αριθ. 3/11.5.78 του Υπηρεσιακού Συμβουλίου Εκκλ/κής Εκπ/σεως, αποφασίζουμε : 1.Ορίζουμε τον τύπο του απολυτηρίου και των λοιπών τίτλων σπουδών για τα σχολεία της Μέσης Εκκλ/κής Εκπαιδεύσεως, ως εξής : α)Απολυτηρίου : τον προβλεπόμενο από την υπουργική απόφαση αριθ. 43275/29.4.77 "περί καθορισμού του τύπου του απολυτηρίου των αποφοίτων των Λυκείων και Γυμνασίων". β)Ενδεικτικού, αποδεικτικού προαγωγής, αποδεικτικού μετεγγραφής, αποδεικτικού απορρίψεως και αποδεικτικού απολύσεως : τον τύπο των υποδειγμάτων που αναφέρονται στο έγγραφο με αριθ. 43485/29.4.77 της Δ/νσεως Εφαρμογής Προγραμμάτων των ΜΕ του Υπουργείου μας εκτός από τις καθοριζόμενες σ' αυτό διαστάσεις τους. 2.Ο τύπος των τίτλων που καθορίζεται κατά την προηγουμένη παράγραφο είναι όμοιος για όλα τα σχολεία της Μέσης Εκκλ/κής Εκπαιδεύσεως, προσαρμοζόμενος ανάλογα με τον τίτλο του Σχολείου, τα διδασκόμενα μαθήματα και τον τίτλο του Δ/ντή του Σχολείου. 